Uskličnik - Wikipedia

# Uskličnik

### From Wikipedia

Uskličnik

Znaci interpunkcije

Apostrof ( ' ) ( ’ )
Zagrade ( ( ) ) ( [ ] ) ( { } ) ( 〈 〉 )
dvotačka ( : )
zapeta ( , )
Crta ( ‒ ) ( – ) ( — ) ( ― )
trotačka ( … ) ( ... )
uzvičnik ( ! )
tačka ( . )
povlaka ( - ) ( ‐ )
interobeng ( ‽ )
znak pitanja ( ? )
navodnici ( ‘ ’ ) ( “ ” )
tačka zarez ( ; )
kosa crta ( / )
razmak ( ) i interpunkt ( • )

Ostali

ampersand ( & )
asterisk ( * ) i asterizam ( ⁂ )
@ ( @ )
obrnuta kosa crta ( \ )
bulet ( •, još )
obelisk ( † ‡ )
stepen ( ° )
znak za broj ( # )
prim ( ′ )
tilda ( ~ )
donja crta ( _ )
uspravna crta/pajp ( | )

Uskličnik ili uzvičnik ( ! ) je znak interpunkcije kojim se označava usklik, uzvik i afektirani stav.

## [edit] Povijest

Vjeruje se da mu oblik dolazi od latinske riječi io = radost ili pak od interiectio tako da je svojedobno nastao digraf IO, od kojeg je nastao ! kao I povrh O.

## [edit] Upotreba u jeziku

### [edit] Rečenice

Uskličnik označava usklične rečenice koje izražavaju emocije, stavove ili su pak oznaka imperativa:

- Kako je danas lijep dan!
- Volim te!
- Mrzim taj posao!
- Smiri se!

Ako je vokativ manje naglašen, odvaja se zarezom. Uskličnik dolazi i iza vokativa ako je na kraju rečenice ili, ako je jače naglašen, na njenom početku:

- Pomozi nam, Bože!
- Dame i gospodo! Drago mi je sto ste ovdje.

Uskličnik dolazi iza usklika, odnosno uzvika:

- Hej! Pa što to radiš?
- Više ne znam što ću... Eh!

Uskličnik se također koristi i u pismenom obraćanju, iza vokativa:

- Draga mama!

  Pišem ti ovo pismo.....

Ako se umjesto uskličnika stavi zarez, rečenica nastavlja malim slovom.

Ako se u rečenici nalazi više uskličnih dijelova, uskličnik se ne mora pisati iza svakoga, nego samo iza posljednjega:

- Gledaj, pazi, promatraj, oponašaj, uči, pamti!
- Hej, hej, pusti me na miru!

U naslovima se uskličnici rijetko stavljaju, osim ako su emocije jako naglašene:

- Gotov je rat!

Kao oznaka vrlo jakog usklika, mogu doći dva ili tri uskličnika:

- Mrzim te!!!

### [edit] Uskličnik i drugi znakovi

Ako je jednome dijelu rečenice potreban upitnik, a drugome uskličnik, stavlja se onaj koji odgovara posljednjemu dijelu:

- Kamo si krenuo, lopove!, a može i Kamo si krenuo, lopove?
- Lopove, kamo si krenuo?

Ako su osjećaji smireniji, umjesto uskličnika može doći i neki drugi znak.

- Gle, jedna duga u vodi se stvara (Dobriša Cesarić)
- Gotovo je, ljubavi.
- Izvolite sjesti.

Ako se uskličnik uporabi unutar zagrada, on postaje zamjena za označavanje tiskarske pogreške, vjernog prijepisa ili nečega na što čitatelj treba obratiti pažnju, ironije ili sarkazma:

- Na sjednici se govorilo o priopčavanju (!) narodu. (tiskarska pogreška)
- Ponosno je izjavio da je bio u istarskom (!) gradu Požegi. (pažnja čitatelja, ironija)

### [edit] Uskličnik i upitnik

Isto kao i kod upitnika, ako se nekim usklikom ujedno izražava i pitanje, ovisno o tome je li jače pitanje ili usklik, mogu se koristiti znakovi ?! ili !?. Ako je usklik jači od pitanja, koristi se uskličnik s upitnikom:

- Bože moj, zašto si me ostavio!?

## [edit] Uporaba izvan jezika

### [edit] Matematika

U matematici se uskličnikom označavaju faktorijele:

- 5! = 1 • 2 • 3 • 4 • 5 = 120

### [edit] Ostalo

Koristi se i kao znak upozorenja na raznim proizvodima i prometnim znakovima:

Retrieved from "http://sh.wikipedia.org../../../u/s/k/Uskli%C4%8Dnik.html"

Category: Interpunkcija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Gàidhlig
- Galego
- עברית
- Hrvatski
- 日本語
- 한국어
- Nederlands
- Norsk (bokmål)
- Polski
- Português
- Русский
- Slovenščina
- Svenska
- Türkçe
- 中文